CELEX: 32010R1212
Language: mt
Date: 2010-11-29 00:00:00
Title: Regolament tal-Kunsill (UE) Nru 1212/2010 tad- 29 ta’ Novembru 2010 dwar l-allokazzjoni tal-opportunitajiet tas-sajd skont il-Ftehim ta’ Sħubija dwar is-sajd bejn il-Komunità Ewropea u l-Unjoni tal-Komoros

18.12.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 335/19
               
            
         REGOLAMENT TAL-KUNSILL (UE) Nru 1212/2010
         tad-29 ta’ Novembru 2010
         dwar l-allokazzjoni tal-opportunitajiet tas-sajd skont il-Ftehim ta’ Sħubija dwar is-sajd bejn il-Komunità Ewropea u l-Unjoni tal-Komoros
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Protokoll ġdid (minn issa “il-Protokoll”) għall-Ftehim ta’ Sħubija dwar is-Sajd bejn il-Komunità Ewropea u l-Unjoni tal-Komoros (1) (minn issa “il-Ftehim”) ġie inizjalat fil-21 ta’ Mejju 2010 u ġie emendat bi Skambju ta’ Ittri fis-16 ta’ Settembru 2010. Dan il-Protokoll ġdid jipprovdi lill-bastimenti tal-Unjoni opportunitajiet tas-sajd fl-ilmijiet li fuqhom l-Unjoni tal-Komoros għandha s-sovranità jew il-ġurisdizzjoni fir-rigward tas-sajd.
                  
               
                     (2)
                  
                  
                     Fid-29 ta’ Novembru 2010, il-Kunsill adotta d-Deċiżjoni Nru 2010/783/UE (2) dwar l-iffirmar u l-applikazzjoni provviżorja tal-Protokoll il-ġdid,
                  
               
                     (3)
                  
                  
                     Għandu jiġi definit il-metodu għall-allokazzjoni tal-opportunitajiet tas-sajd fost l-Istati Membri għal kemm idum jgħodd il-Protokoll,
                  
               
                     (4)
                  
                  
                     Skont l-Artikolu 10(1) Regolament tal-Kunsill (KE) Nru 1006/2008 tad-29 ta’ Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità (3), jekk ikun jidher illi l-possibiltajiet ta’ sajd allokati lill-Unjoni Ewropea bis-saħħa tal-Protokoll mhumiex użati bis-sħiħ, il-Kummissjoni għandha tinforma lill-Istati Membri kkonċernati. F’każ li ma tasalx risposta, fi żmien li għandu jiġi ffissat mill-Kunsill, dan għandu jitqies bħala konferma li l-bastimenti tal-Istat Membru kkonċernat mhux qed jagħmlu użu sħiħ mill-opportunitajiet tagħhom tas-sajd matul il-perjodu in kwistjoni. Din l-iskadenza għandha tiġi ffissata.
                  
               
                     (5)
                  
                  
                     Dan ir-Regolament għandu jidħol fis-seħħ fl-ewwel jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea u għandu japplika mill-1 ta’ Jannar 2011.
                  
               ADOTTA DAN IR-REGOLAMENT:
         
            Artikolu 1
            
               1.   L-opportunitajiet tas-sjad stipulati fil-Protokoll għall-Ftehim għandhom jiġu allokati fost l-Istati Membri kif ġej:
               
                           (a)
                        
                        
                           bastimenti tas-sajd għat-tonn bit-tartarun
                           
                                       Spanja
                                    
                                    
                                       22 bastiment
                                    
                                 
                                       Franza
                                    
                                    
                                       22 bastiment
                                    
                                 
                                       L-Italja
                                    
                                    
                                       bastiment wieħed
                                    
                                 
                     
                           (b)
                        
                        
                           bastimenti tas-sajd għall-wiċċ
                           
                                       Spanja
                                    
                                    
                                       12-il bastiment
                                    
                                 
                                       Franza
                                    
                                    
                                       8 bastimenti
                                    
                                 
                                       Il-Portugall
                                    
                                    
                                       5 bastimenti
                                    
                                 
                     
            
               2.   Bla ħsara għall-Ftehim u għall-Protokoll, għandu japplika r-Regolament (KE) Nru 1006/2008.
            
            
               3.   Jekk l-applikazzjonijiet għall-awtorizzazzjonijiet tas-sajd mill-Istati Membri msemmijin fil-paragrafu 1 ma jkoprux l-opportunitajiet kollha tas-sajd stipulati mill-Protokoll, il-Kummissjoni tikkunsidra l-applikazzjonijiet għall-awtorizzazzjonijiet tas-sajd minn kwalunkwe Stat Membru ieħor skont l-Artikolu 10 tar-Regolament (KE) Nru 1006/2008.
               Il-perijodu ta’ żmien imsemmi fl-Artikolu 10(1), tar-Regolament imsemmi għandu jiġi ffissat għal għaxar ġranet ta’ xogħol.
            
         
         
            Artikolu 2
            Dan ir-Regolament għandu jidħol fis-seħħ fl-ewwel jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            Huwa għandu japplika mill-1 ta’ Jannar 2011.
         
         
            Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.
            Magħmul fi Brussell, id-29 ta’ Novembru 2010.
            
               
                  Għall-Kunsill
               
               
                  Il-President
               
               K. PEETERS
            
         
         
            (1)  ĠU L 290, 20.10.2006, p. 7.
         
            (2)  Ara paġna 1 ta’ dan il-Ġurnal Uffiċjali.
         
            (3)  ĠU L 286, 29.10.2008, p. 33.